খুচরা মূল্যের তুলনায় পাইকারি (বাল্ক) পর্যায়ে বিদ্যুতের ক্রয়মূল্য বেশি হওয়ায় চাপের মুখে পড়েছে ঢাকা ইলেকট্রিক সাপ্লাই কোম্পানি লিমিটেড (ডেসকো)। পাশাপাশি হুইলিং (সঞ্চালন) চার্জ বৃদ্ধি, ব্যাংকে স্থায়ী আমানতে সুদ বাবদ আয় কমে যাওয়া ও প্রশাসনিক ব্যয় বাড়ায় সর্বশেষ হিসাব বছরে আগের বছরের তুলনায় প্রায় ৭০ শতাংশ মুনাফা কমেছে এ কোম্পানির। যদিও গ্রাহক পর্যায়ে বিদ্যুতের দাম বাড়ায় ব্যবসার আকার বেড়েছে শেয়ারবাজারে তালিকাভুক্ত বিদ্যুত্ বিতরণ কোম্পানিটির।